钦定古今图书集成/明伦汇编/闺媛典/第312卷 > 皇清四十五 > 庄炤妻文氏
## 钦定古今图书集成/明伦汇编/闺媛典/第312卷 > 皇清四十五 > 庄炤妻文氏

按《苏州府志》：“文氏，长洲人，和州学正嘉会孙女，适庄炤。炤患羸疾不起，谓文曰：‘吾休矣！二子幼，无田宅伯叔可依，奈何’？文曰：‘从君耳’。炤没，文年二十四，欲投缳，父母劝以抚孤，乃止。子白方五龄，一在襁褓，翁姑二柩未葬，文尽鬻室中所有，并夫棺葬之。饥寒濒死，昼夜刺绣，积钱六千，银十金，从父贡士从简持去，丰其” 息，岁给米十石，稍可存活。复遇荒旱，避乱播迁，艰苦没世，年六十二卒。子白痛念母节，欲乞宪旌，贫苦无力，适遇

圣驾南巡。白于警跸前。冒死陈情。蒙

恩谕令督抚题报，巡抚汤斌因题准建坊。康熙二十

四年旌表